Държавен вестник, бр. 43, 2009 г., стр. 45

БРОЙ  43 	
Д Ъ Р Ж А В Е Н  В Е С Т Н И К 	
СТР.  45  
iv.	 ако това е поискано от Глобалния фонд,
да предостави план (изготвен в консул­
тация с НКК) за използване на всички 
активи и услуги, упоменати в подалинея iii 
по-горе („план за приключване“); планът 
за приключване подлежи на окончател­
ното одобрение на Глобалния фонд.
(в)  Прехвърляне. След изтичане на срока 
на Програмата или по-ранно прекратяване 
на това Споразумение Глобалният фонд може 
съгласно член 18 (д) на това Споразумение да 
нареди правата върху активите на Програмата 
да бъдат прехвърлени на Глобалния фонд или 
на друга страна, посочена от Глобалния фонд.
Член 27. Възстановяване на парични
средства
Незабавно възстановяване на парични 
средства. Независимо от наличността или 
предприемането на други корективни мерки 
по това Споразумение Глобалният фонд може 
да изиска от Главния получател незабавно да 
възстанови паричните средства на Глобалния 
фонд по всички отпуснати траншове средства 
от безвъзмездната помощ във валутата, в която 
те са били отпуснати, при всяко от следните 
обстоятелства:
i.	 това Споразумение е било прекратено
или суспендирано;
ii.	 било е извършено нарушение от страна
на Главния получател на която и да било 
от клаузите на това Споразумение;
iii.	 Глобалният фонд е отпуснал средства на
Главния получател погрешка; или
iv.	 Главният получател е представил невяр-
но факти от съществена важност, свър­
зани с това Споразумение.
Член 28. Граници на отговорностите на Гло­
балния фонд
(а) Глобалният фонд е отговорен само за 
изпълнение на задълженията, конкретно посо­
чени в това Споразумение. С изключение на 
тези задължения Глобалният фонд няма отго­
ворности към НКК (или негов член), Главния 
получател, подполучателите, служителите или 
контрагентите на същите или друго лице или 
институция в резултат на Споразумението или 
изпълнението на Програмата. Всяка финансова 
или друга отговорност, която може да се появи 
в резултат на изпълнението на Програмата, 
трябва да бъде отговорност единствено на 
Главния получател.
(б) Главният получател се задължава с из­
пълнението на Програмата от името на НКК, 
а не от името на Глобалния фонд. Това Спора­
зумение и безвъзмездната помощ по никакъв 
начин не трябва да се считат като създаващи 
отношение възложител – изпълнител, съдружие 
по закон или джойнт венчър между Глобалния 
фонд и Главния получател или друго лице, 
включено в Програмата. Глобалният фонд не 
поема отговорност за каквато и да е загуба 
или щета, произтичаща от Програмата, по­
несена от което и да е лице или собственост. 
Главният получател при никакви обстоятелства 
няма право да заявява, че е представител на 
Глобалния фонд и предприема всички разумни 
предпазни мерки, за да избегне създаването 
на впечатление, че съществуват подобни вза­
имоотношения.
Член 29. Освобождаване от отговорност
Главният получател се задължава да защити 
и предпази Глобалния фонд, неговите дирек­
тори, служители и чиновници и посредници и 
контрагенти на Глобалния фонд от: (i) всякакви 
загуби за Глобалния фонд, неговите служители 
и чиновници, и (ii) всякакви съдебни искове, 
съдебни дела за отговорност, действия (вклю­
чително такси, отпуснати средства и възна­
граждения в разумен размер за юридически 
услуги), процедури, щети, разходи и задълже­
ния от какъвто и да било вид, които са били 
причинени на Глобалния фонд или заведени 
срещу Глобалния фонд, неговите служители 
и чиновници, от или от името на което и да 
било лице, основаващо се на или произтичащо 
от (или за което може да се твърди, че произ­
тича от) действия или бездействия на Главния 
получател и неговите посредници, служители, 
подполучатели, изпълнители, лица, на които са 
делегирани правомощия, или правоприемници, 
за които Главният получател продължава да 
носи отговорност. 
Член 30. Писма по изпълнението
За да съдейства на Главния получател в 
изпълнението на това Споразумение Глобал­
ният фонд периодично изготвя писма по из­
пълнението, които предоставят допълнителна 
информация и указания по въпроси, изложени 
в Споразумението. 
Член 31. Модификация или изменение
Никакво изменение на това Споразуме­
ние няма да бъде валидно, освен ако не е в 
писмена форма и подписано от упълномощен 
представител на Глобалния фонд и упълномо­
щен представител на Главния получател. Всяка 
промяна в условията на това Споразумение се 
извършва с писмо по изпълнението, подписано 
от страните по това Споразумение.
Член 32. Разпространяване на информация 
Главният получател разбира, че Глобалният 
фонд си запазва правото да публикува свободно 
или да разпространява информация, получена 
при изпълнението на Програмата.
Член 33. Отказ от право на мерки
Забавяне при упражняване на някое право 
или мярка по това Споразумение не се тълкува 
като отказ от това право или мярка.